Franco Balkan
<s>Goran Valka (rođen 1. avgusta 1983), poznatiji kao Franco Balkan, je bosanskohercegovački elektro, pop, trap reper, muzičar i producent.</s><s>Popularnost među mlađom publikom stekao je nakon objave svojih prvih singlova i studijskog albuma Superstar.</s><s>Takođe, nominovan je u sklopu muzičke nagrade Music Awards Ceremony.</s>

<s>Biografija 
Rođen je u Sarajevu 1. avgusta 1983. godine.</s><s>Kada je reč o njegovom privatnom životu, osnovno i srednje obrazovanje pohađao je u Sarajevu.</s><s>2012. godine je diplomirao oblast Komunikoloških nauka a 2 godine kasnije je magistrirao Međunarodne odnose i diplomatiju u sklopu Fakulteta političkih nauka u Sarajevu.</s><s>Svoju muzičku karijeru je započeo 2002. godine u rap-rok bendu Corbansick gde je svirao klavijature, pisao tekstove i puštao semplove.</s><s>Kao tekstopisac, muzičar i producent muzikom se bavi više godina.</s><s>Nikad nije pohađao muzičku školu, samostalno je savladao muzičke instrumente klavir i bubnjeve.</s><s>Bio je dugogodišnji član i jedan od osnivača sarajevskog benda Corbansick, s kojim je nastupao kao klavijaturista, da bi muziku napustio 2006. i pauzirao sve do 2018. godine.</s><s>Pored muzike, bavio se profesionalno i politikom u periodu 2014. - 2018. gde je obnašao funkciju člana Upravnog odbora Federalnog zavoda za penzijsko i invalidsko osiguranje.</s>

<s>Karijera</s>

<s>2002–2006: Počeci sa grupom Corbansick
Početkom 2002. godine osniva rap-rok bend Corbansick sa gitaristom Feđom Šehićem, koji kasnije upoznaju i ostale članove benda sa kojima kreću da stvaraju popularni strani zvuk koji se prostirao između tradicionalnog alternativnog roka i hip-hopa, koketirajući sa tada već poznatim ali eksperimentalnim muzičkim stilovima kao što su nu metal i rapkor.</s><s>Ime Corbansick je izabrano jer je najbolje oslikavalo ono što je bend u suštini tada i bio: SICK CORe BANd.</s><s>Goran je u bendu pisao tekstove na engleskom jeziku, radio muziku, kao i aranžmane sa ostalim članovima benda.</s><s>Sa Corbansickom snima nekoliko pesama kao što su Broken i Pissed Off, te sa bendom ostvaruje nekoliko zapaženih nastupa, te osvaja nekoliko nagrada.</s><s>U bendu nastaje razdor, gde 3. septembra 2006. godine bend napuštaju Stefan Pejović (bubnjar), Haris Kurspahić (bas gitara) i tadašnji pevač Igor Benić, a novom Corbansicku se priključuju članovi, Ensar Bistrivoda (vokal), Dino Osmić (bubnjar) i Muhamed Mulaosmanović (bas gitara).</s><s>Ubrzo nakon toga, Goran zauvek napušta bend, a kao razlog tome navodi privatne razloge.</s>

<s>2018–2019: Početak solo karijere</s>

<s>Nakon više od deset godina pauze, sredinom 2018. odlučuje da se ponovo vrati muzici, ali u sasvim drugačijem izdanju i muzičkom žanru, gde počinje graditi samostalnu pevačku karijeru, a kao pseudonim uzima ime Franco, koje krajem leta 2019. menja u Franco Balkan.</s><s>Početkom 2019. godine potpisao je ekskluzivni ugovor s izdavačkom kućom Tempo Digital, koja je u vlasništvu sarajevskog muzičara, pevača i producenta Almira Ajanovića.</s><s>Autor je muzike i tekstova na svojim objavljenim pesmama.</s><s>Do sada je objavio jedan studijski album pod nazivom Superstar.</s>

<s>2019–2020: Album Superstar</s>

<s>Superstar je njegov prvi studijski album kojeg je snimio i objavljen je 21. decembra 2020. godine.</s><s>Na albumu se nalazi ukupno 9 pesama i sniman je pune dve godine u Sarajevu.</s><s>Na njemu su uz Franca radili muzičari, pevači i producenti iz Bosne i Hercegovine, Almir Ajanović, Damir Bečić, Tarik Mulaomerović, Adnan Pacoli i Peđa Hart.</s><s>Prateće vokalne denice na albumu su snimili Dalal Midhat, Zorana Guja, Damir Bečić i Franco.</s><s>Izvršni producent albuma je Almir Ajanović a izdavač je Tempo Digital.</s><s>Pesme na albumu su u muzičkom smislu mešavina nekoliko svetskih muzičkih pravaca.</s><s>Najviše preovladava autotjune pop-rep i melodično pevanje, sa primesama elektro, klub, dens i trep ritmova, koji se često mešaju sa regeton, denshol i balkanskim etno zvucima.</s><s>Tekstovi su pomalo eksplicitni i seksualno orentisani, dok se pored njih provlače i nešto blaže verzije laganih, instrumentalnih i ljubavnih balada.</s>

<s>Muzički stil 
Njegovu muziku karakteriše mešanje stranih muzičkih stilova kao što su hip-hop, rep i regeton, te kombinovanje klupskih denshol i elektro pop-rep komercijalnih elemenata s primesama balkanskog zvuka.</s><s>Muzika je melodična, a tekstovi pomalo eksplicitni i seksualno orentisani.</s>

<s>Muzičke nominacije i nagrade 
 MAC 2020 – Krajem 2019. godine, nominovan je u kategoriji Novi izvođači u sklopu muzičke nagrade – Music Awards Ceremony (MAC 2020) i to za pesmu Fight.</s>

<s>Diskografija</s>

<s>Singlovi  
  Mačka (2019) 
 Fight (2019)) 
 Dante (2019) 
 Lova (2020)) 
 Rekla mi je (2020)
 Varam (2020)
 Voljeću dok zaspim (2020)
 Tata (2020)
 Komiran (2020)</s>

<s>Albumi 
  Superstar (2020)</s>

<s>Video spotovi</s>

<s>Reference</s>

<s>Spoljašnje veze 
 
 
 
 Franco Balkan na YouTubeu</s>

<s>Rođeni 1983.</s><s>Sarajlije
Bosanskohercegovački pjevači
Bosanskohercegovački muzičari
Bosanskohercegovački tekstopisci</s>

